《辰州坡叹》
明代·周瑛

马郎坡，牛郎坡，山高路险将如何。前山望云云片阔，后山听雨雨声发。

仆夫尽日赤双脚，尽力踏泥泥转滑。君不见蜀道难，千山万水高巑岏。

我今入蜀向西去，此是东头第一关。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。